Diari Oficial de la Generalitat Valenciana


Sumari del DOGV 6554, del 29-06-2011 (2011/6828)

Notificació de la sentència dictada en el judici verbal número 964/2010.
------------------------------------------------------------------------

### Dades del document

Número de DOGV
:   6554

Data del DOGV
:   29-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6828


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificació de la sentència dictada en el judici verbal número 964/2010. [2011/6828]  
Judici verbal 000964/2010  
De: Comunitat de Propietaris Edifici Mirador de Las Palmeras.  
Procurador: Manuel Martínez Rico.  
Contra: Julie Violet Behsete i Kenneth John William Baker.  
Procurador/a: -  
En aquest procediment de judici verbal, seguit a instàncies de Comunitat de Propietaris Edifici Mirador de Las Palmeras contra Julie Violet Behsete i Kenneth John William Baker, s'ha dictat la sentència, que, literalment, és com segueix:  
«Sentència número 000100/2011  
Orihuela, 17 de maig de 2011  
Juan José Oliver Barnes, magistrat titular del Jutjat de Primera Instància número 5 d'aquesta ciutat, he vist aquestes actuacions de judici verbal, seguides en aquest Jutjat amb el número 964/2010, a instàncies de la Comunitat de Propietaris Edifici Mirador de Las Palmeras, amb la representació processal del procurador Manuel Martínez Rico (OH), contra Julie Violet Behsete i Kenneth John William Baker, declarats en rebel·lia, i he dictat, en nom del rei, la següent sentència:  
  
Antecedents de fet  
Primer. La part demandant va formular una demanda contra el demandat de reclamació d'una quantitat per l'import de 763,36 euros, corresponent a les quotes impagades de la comunitat en el moment d'interposar la demanda.  
Segon. Per un decret de data 7 de setembre de 2010 es va admetre a tràmit la demanda i es van citar les parts per a la celebració de la vista de judici verbal.  
Tercer. A l'hora i dia assenyalats es va celebrar el judici, i no hi va assistir la part demandada, però sí que ho va fer la demandant, la qual va al·legar i va provar el que convenia al seu dret.  
Quart. En la tramitació d'aquest judici s'han observat les prescripcions legals.  
Fonaments de dret  
Primer. La part demandant va formular una demanda per a reclamar una quantitat per l'import de 763,36 euros corresponents a les quotes impagades de la comunitat. En la vista del judici la part actora va posar de manifest que la quantitat reclamada actualitzada era de 1.050,01 euros corresponents al saldo deutor fins al maig de 2010 i aprovat per la junta de propietaris de 16 de juny de 2010.  
Tot això de conformitat amb el certificat aportat com a documental a l'acte del judici de l'administrador de la comunitat.  
Segon. La part demandada no va acudir a l'acte del judici malgrat haver sigut citada de forma legal, i va ser considerada com a confessa respecte del que havia al·legat l'actora en la seua demanda i en l'acte de la vista del judici.  
En conseqüència, pertoca estimar la demanda, en la forma sol·licitada sobre la base dels fonaments jurídics assenyalats en la demanda i que es donen per reproduïts.  
Tercer. Vist l'article 394 de la Llei d'Enjudiciament Civil, les costes s'imposaran en primera instància a la part que haja vist rebutjades totes les seues pretensions.  
Vistos els articles esmentats en aquesta resolució, els esmentats per les parts i tots altres que hi són aplicables de manera general i pertinent,  
Dispositiva  
Estime la demanda formulada per la Comunitat de Propietaris Edifici Mirador de Las Palmeras, amb la representació processal del procurador Manuel Martínez Rico (OH) i amb l'assistència del lletrat Vicente Juan Martínez García, contra Julie Violet Behsete i Kenneth John William Baker, declarats en rebel·lia, i condemne els demandats a pagar a l'actora la suma de 1.050,01 euros més els interessos legals des de la presentació de la demanda.  
S'imposen les costes a la part demandada, Julie Violet Behsete i Kenneth John William Baker.  
Notifiqueu aquesta sentència a les parts, i feu-los saber que contra aquesta es pot interposar un recurs d'apel·lació dins dels cinc dies següents, davant d'aquest Jutjat, per a l'Audiència Provincial. Per a interposar el recurs caldrà constituir un dipòsit de 50 euros; i sense aquest requisit no serà admés a tràmit. El dipòsit es constituirà en consignar l'esmentat import en el compte de dipòsits i consignacions del Jutjat (DA 15a LOPJ).   
Aquesta és la meua sentència, de què cal expedir una testimoniança perquè s'unisca a les actuacions, que pronuncie, mane i firme.  
Publicació. La sentència anterior va ser llegida i publicada pel magistrat jutge que la ratifica, mentre celebrava audiència pública, en el dia de la data. En done fe».  
I atés que els demandats esmentats, Julie Violet Behsete i Kenneth John William Baker, es troben en parador desconegut, expedisc aquest edicte a fi que valga de notificació de forma deguda.  
  
Orihuela, 17 de maig de 2011.- La secretària judicial: M.ª Pilar Rodríguez Alarcón.